open-index/open-wikipedia-markdown huggingface dataset:
MKS Pogoń Oleśnica

**Olesnicos „Pogoń“** – Lenkijos futbolo klubas iš Olesnicos.

## Istorija
1945 m. gegužės 12 d. įkurtas klubas. Dalyvavo žemesniųjų divizionų pirmenybėse.

1994–1995 m. sezone žaidė Antroje lygoje (), tačiau liko 18 vietoje ir iškrito į žemesnį divizioną.

2010 m. klubas susidūrė su finansiniais nepritekliais.

## Pasiekimai
* s pusfinalis (1995/96 m.)

* Šaltiniai: RSSSF duomenų bazė.

## Apranga
;Sportinės aprangos pokyčiai:
* Namuose žaidžia tradicinėmis aprangomis. 

## Stadionas

## Išnašos

## Nuorodos
* Oficiali klubo svetainė
* SOCCERWAY
Ginutis Voveris

**Ginutis Dainius Voveris** (g. 1944 m. vasario 26 d. Kaišiadoryse) – lietuvių diplomatas, ambasadorius.

## Biografija
1961–1968 m. mokėsi Kauno Politechnikos Instituto Vilniaus fakultete. 1969–1991 m. dirbo ekonominės informacijos apdorojimo sistemų, tinklų projektavimo ir eksploatacijos inžinieriumi įvairiose Lietuvos įmonėse.

1991–1992 m. buvo Lietuvos užsienio reikalų ministerijos Azijos šalių skyriaus I sekretorius, 1992–1993 m. – šio skyriaus vedėjas, 1993–1995 m. -Azijos, Afrikos ir Okeanijos šalių skyriaus vedėjas.

1995–1997 m. dirbo patarėju, laikinuoju reikalų patikėtiniu Lietuvos ambasadoje Kinijoje. 1997–2001 m. – Lietuvos nepaprastasis ir įgaliotasis ambasadorius Kinijos Liaudies Respublikoje.

2001–2006 m. buvo Lietuvos nepaprastasis ir įgaliotasis ambasadorius Singapūro Respublikai, Indonezijos Respublikai, Tailando Karalystei ir Malaizijai, 2001–2002 m. – ir ambasadorius Korėjos Respublikai.

2001–2003 m. dirbo ambasadoriumi ypatingiems pavedimams URM patarėjų grupėje, 2003–2006 m. – Amerikos, Azijos, Afrikos, Okeanijos departamente, laikinai ėjo šio departamento direktoriaus pareigas.

2006–2010 m. – Lietuvos nepaprastasis ir įgaliotasis ambasadorius Egipto Arabų Respublikoje, Jordanijos Hašemitų Karalystei, Sirijos Arabų Respublikai, Libano Respublikai, Kuveito Valstybei (2007–2010 m. – taip pat ir ambasadorius Saudo Arabijos Karalystei).

G. Voveris turi Nepaprastojo ir įgaliotojo ambasadoriaus rangą (2006 m.)..

## Šaltiniai

|-

|-
Kėdainių Dotnuvos gatvės kapinės

**Kėdainių Dotnuvos gatvės kapinės** – senosios Kėdainių miesto kapinės. Yra vakarinėje miesto pusėje, Dotnuvos gatvės gale (senasis kelias į Dotnuvą), ant kairiojo Smilgos upės slėnio šlaito (virš vandenvietės), prie Kėdainių aerodromo pakraščio.

Kapinės senos, apsodintos tujomis, užima 20 000 m² plotą. Centrinėje dalyje yra gotikinių bruožų koplyčia. Daugiau kaip 150 m² plotą užimantis statinys pastatytas XIX a. dvarininko Marijono Čapskio rūpesčiu. Taip pat yra kelios senos, apgriuvusios XIX a. pab. koplytėlės-kapavietės su lenkų tautybės asmenų palaikais. Dauguma dabartinių kapų XX a. vidurio-antrosios pusės. Yra karių kapai, jiems skirtas paminklas. Pirmojo žuvusio Lietuvos savanorio Povilo Lukšio kapas. Dabar kapinės nebesiplečia.

## Kapai
Kapinėse palaidoti:

* Vitolis Laumakys (1929–2024) – rašytojas, poetas, visuomenininkas.

## Šaltiniai
Kėdainių centrinis parkas

**Kėdainių centrinis parkas** – pagrindinis Kėdainių miesto parkas. Yra į šiaurę nuo senamiesčio, abipus Nevėžio intako Dotnuvėlės. Parke upėje suformuotas nedidelis (5 ha) tvenkinys. Jame yra dvi salelės, su sausuma sujungtos liepteliais. Parke yra estrada, kurioje vyksta įvairūs renginiai (Agurkų šventė, miesto gimtadienis, koncertai). Šiauriniame parko gale stovi minaretas. Iš rytų parką juosia geležinkelis, ties pietine dalimi stūkso arkinis geležinkelio viadukas per J. Basanavičiaus g., iš vakarų prieina aerodromo įrengimai.

Kėdainių centrinis parkas yra liekana kadaise buvusio Radvilų dvaro parko.


Image:Dotnuvele.jpg|Kėdainių centrinis parkas. Dotnuvėlės tvenkinys
Image:Kėdainių parkas1.JPG|Mediniai paminklai prie įėjimo į parką
Image:Kėdainių parkas02.JPG|Tvenkinys rudenį
File:Kėdainiai park autumn 2.JPG|Parkas rudenį, tiltelis į salą
File:Kėdainiai park autumn 3.JPG|Dotnuvėlė parke
File:Kėdainiai park autumn 5.JPG
File:Kėdainiai park autumn 4.JPG
File:Kėdainių parkas rudenį 1.JPG


## Kiti Kėdainių parkai
;Kiti svarbesni parkai
* Babėnų miškas,
* Gegučių parkas.

## Kiti rajono parkai
* Skinderiškio dendrologinis parkas
Rąžė

**Rąžė** – upelis šiaurės vakarų Lietuvoje. Prasideda Klaipėdos rajone, prie Lankučių, į šiaurės vakarus nuo Kretingalės. Teka į šiaurės vakarus per Kretingos rajoną, toliau per Palangą. Įteka į Baltijos jūrą į pietus nuo Naglio kalno. Visa vaga sureguliuota. 

Pastatyta keletas tiltų, tarp jų – Josifo Brodskio tiltas, Ronžės tiltas Palangoje.


Vaizdas:RąžėA13N.JPG|Rąžė prieš Palangą
Vaizdas:RąžėPLG Ronžės gt.JPG|Rąžė prie Ronžės g.
Vaizdas:2010 09 30 Ronžė2.JPG|Rąžė senamiestyje


## Intakai
* Žiogupis (kairysis)

## Etimologija

Vokiškuose šaltiniuose upė minima kaip *Rogis, Rasze, Rhasze, Rosha, Rosza, Raße-Bach, Rosa*. Vietinių gyventojų tarmėje – *Rônžė, Rôužė, Rôžė*.

Upėvardis laikomas kuršiškos kilmės (**Ranžė*, jį paliudija vietinis tarimas *Rôžė, Rôužė*). Vietovardis siejamas su  („nedidelis laukų upelis, skardis, pakilumų virtinė miške, baloje“) bei su *rąžytis, rąžus*, taip pat *ręžtis* („įtempti jėgas“). Jo reikšmė aiškesnė palyginus su  („kreipti, tiesti“),  („rąžosi, išsitiesia“). Pastebėtina, kad nė viename Prūsijos žemėlapyje nėra formos su sveiku dvigarsiu, skirtingai negu *Teñžė* ‒ matyt fiksacijos metu Kretingalės apylinkių gyventojų jis jau nebebuvo tariamas.

## Šaltiniai
Juodupėnai (Vilkaviškis)

**Juodupėnai** – kaimas Vilkaviškio rajono savivaldybėje, prie kelio .

## Istorija

## Gyventojai

## Šaltiniai
Grūšlaukės valsčius

**Grūšlaukės valsčius** () – buvęs administracinis-teritorinis vienetas dabartinėje šiaurės vakarų Lietuvos teritorijoje. Centras – Grūšlaukė.

## Istorija

Valsčius įkurtas 1861 m. steigiant luominę valstiečių savivaldą, minimas 1867 m. Kauno gubernijoje. Apie 1880 m. prijungtas prie naujai įkurto Salantų valsčiaus. Atkurtas 1915 m., panaikintas 1919 m., gyvenvietės išskirstytos Darbėnų valsčiui ir Salantų valsčiui.

|-
| 1877 m. || || 4300 || 530 kiemų  || 5 seniūnijos || 43
|}

## Suskirstymas

1871 m. buvo 4 seniūnijos: Grūšlaukės seniūnija, Kalnalio seniūnija, Erlėnų seniūnija, Juodupėnų seniūnija (10 kaimo bendruomenių). 

## Šaltiniai
Lenkimų valsčius

**Lenkimų valsčius** – buvęs administracinis-teritorinis vienetas dabartinės šiaurės vakarų Lietuvos teritorijoje. Centras – Lenkimai.

## Istorija

Įkurtas 1919 m., bet 1923 m. Lenkimai jau buvo Skuodo valsčiuje. Atkurtas 1947 m. lapkričio 6 d. iš dalies Skuodo valsčiaus ir dalies Darbėnų valsčiaus. Galutinai panaikintas 1950 m. birželio 20 d., teritorija priskirta Kretingos rajonui (1 apylinkė) ir Skuodo rajonui (4 apylinkės).

|-
| 1949-01-01  || 147 || || || 5 apylinkės  ||
|}

## Suskirstymas

## Šaltiniai
Virtualus universiteto miestelis

**Virtualus universiteto miestelis** () – mokymo(si) ir mokslo tyrimams skirtos aplinkos, kurią padeda sukurti naujosios mokymo(si) ir komunikavimo technologijos, metafora. D. Rutkauskienė pažymi, kad dažnai sąvokos virtualus universitetas, virtualus universiteto miestelis ir virtualūs kursai yra painiojamos ir šiomis sąvokomis bandoma apibrėžti tuos pačius dalykus, nors iš esmės tai yra visai skirtingi dalykai.

## Šaltiniai
RKS Radomiak Radom

**Radomo „Radomiak“** – Lenkijos futbolo klubas iš Radomo.

## Istorija
Klubo ištakos siekia 1910 m., kai buvo įkurtas **Radomskie TS**. Aukščiausioje šalies lygoje vieną sezoną (1984/85 m.), o buvo nukritę į žemesnės pakopos pirmenybes.

2020–2021 m. tapo Pirmos lygos nugalėtojais (antra pakopa) ir pateko į aukščiausią lygą.

Nuo 2021–2022 m. žaidė Ekstraklasa. Debiutantai iškovojo dešimtąją vietą.

## Pasiekimai

## Sezonai
; Pastarųjų metų sezonai

|}
* Šaltiniai: RSSSF duomenų bazė.

## Spalvinė gama

## Apranga
;Sportinės aprangos pokyčiai:
* Namuose žaidžia tradicine apranga. 

## Lietuviai
* Nerijus Astrauskas, puolėjas 2003–2004
* Gražvydas Mikulėnas, puolėjas 2004–2005
* Raimondas Vilėniškis, saugas 2005–2006
* Paulius Golubickas, saugas (nuo 2025 m.)

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
Akademijos tvenkinys

**Akademijos tvenkinys** – tvenkinys Kėdainių rajone, Dotnuvos seniūnijoje, Dotnuvėlės upės slėnyje. Susidaręs ties Vainotiškiais, 1968 m. patvenkus upės vagą (23,6 km nuo upės žiočių). Ilgis iš šiaurės vakarų į pietryčius 3,36 km, plotis iki 0,19 km. Yra 2 mažos salelės. Altitudė 66,2 m. Krantai aukštoki, ypač šiaurvakarinėje dalyje, daugiausia apaugę medžiais. Aplinkui plyti dirbami laukai. Tvenkinio šiaurinį trečdalį skersai kerta kelias , rytine pakrante eina kelias . Vakarinėje tvenkinio pakrantėje įsikūrę Vainotiškiai, Siponiai, rytinėje – Akademija, Bokštai.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Tiskūnų tvenkinys

**Tiskūnų tvenkinys** – tvenkinys Kėdainių rajone, Vilainių seniūnijoje, Tiskūnų kaime. Yra Žalesio (Nevėžio intakas) upės slėnyje. Susidaręs patvenkus upę 2,6 km nuo jos žiočių. Ilgis iš šiaurės į pietus 0,35 km, plotis iki 0,09 km. Centrinėje dalyje yra 1,5 a salelė, su abiem krantais sujungta tilteliu. Altitudė 41,3 m. Krantai žemi, vakarinis ir šiaurinis krantai apaugę medžiais. Pasroviui iškart telkšo 0,17 ha tvenkinukas.

## Šaltiniai
Chauvenet kriterijus

**Šovene kriterijus**, **''Chauvenet'' kriterijus** () – vienas iš statistinių testų, skirtų patikrinti, ar įtartinas eksperimentinis duomuo (duomenų imties narys) tikrai yra riktas. Testas pagrįstas prielaida, kad duomenys skirstosi pagal normalųjį skirstinį. 

## Šovene testo procedūra ir pavyzdys

## Kritika
Riktų šalinimas yra prieštaringas dalykas, dalis žinovų reikalauja atsisakyti šios procedūros. Šovene testas atrodo objektyvus ir tiksliai skaičiuojamas, tačiau jis nėra tinkamas duomenims, kurie pasiskirstę ne pagal normalųjį skirstinį. 

## Kiti testai
* Perso kriterijus () – griežtesnis kriterijus, sukurtas keletą metų anksčiau negu Šovene testas. 
* Grabso testas ()  

## Nuorodos
* Taylor, John R.  *An Introduction to Error Analysis*.  2nd edition.  Sausalito, California: University Science Books, 1997. pp 166-8.
* Stephen Ross, PhD, University of New Haven article, J. Engr. Technology, Fall, 2003.
FK Sigma Vilnius

**Vilniaus „Sigma“** – buvęs Lietuvos futbolo klubas iš Vilniaus.

## Istorija

Klubas įsikūrė prie „Sigmos“ elektronikos ir skaičiavimo mašinų gamyklos, įkurtos 1965 m.

## Sezonai

|}

## Nuorodos
Sensibilizacija

**Sensibilizacija**, **cheminė sensibilizacija** – šviesai jautrios medžiagos jautrumo padidinimas cheminėmis medžiagomis, gamybos metu įmaišytomis į fotoemulsiją arba pagamintos fotografinės medžiagos jautrumo šviesai padidinimas.

**Spektrinė sensibilizacija**, **optinė sensibilizacija** – sidabro halogenidų jautrumo didinimas spektriniams spinduliams, kurie neveikiami fotochemiškai. Sensibilizacija susidaro į fotoemulsiją įmaišius specialias organines medžiagas – optinius sensibilizatorius, kurie adsorbuojasi ant sidabro halegonidų mikrokristalų, kaip monomolekulinis sluoksnis.

**Sensibilizatorius** – medžiaga įmaišyta į fotosluoksnį.

Cheminiai sensibilizatoriai, tokie kaip kompleksinės aukso druskos ir kai kurie sieros junginiai gamybos metu įmaišomi į fotoemulsiją. Tokiu būdu intensyvinamas šviesai jautrių centrų atsiradimas ant sidabro halogenidų mikrokristalų. Tai lemia natūralų fotomedžiagos jautrumo šviesai didėjimą mėlynai violetinės spektro spalvos srityje.

Optiniai sensibilizatoriai (ciano dažikliai, fluorasenciniai balikliai) įmaišomi į paruoštą fotoemulsiją prieš dengiant pagrindą. Jie sąveikauja su sidabro jonais, esančiais ant mikrokristalų. Tai padidina jautrumą įvairiuose spektro ruožuose.
Liberiškio tvenkinys

**Liberiškio tvenkinys** – tvenkinys Panevėžio rajone, 2,5 km į vakarus nuo Naujamiesčio. Susidaręs patvenkus Šuojos-Kurio upę (Kiršino intakas, Nevėžio baseinas) 3,4 km nuo jos žiočių. Ilgis iš šiaurės į pietus 3,85 km, plotis iki 0,31 km. Yra 0,79 ha medžiais ir krūmais apaugusi sala. Altitudė 44,5 m. Tvenkinys labai užžėlęs vandens augalija. Krantai žemi, vietomis užpelkėję, apaugę medžiais ir krūmynais. Iš rytų prieina Pamargės ir Tankynės miškai. Aplink tvenkinį daugiausia plyti dirbami laukai.

Debitas:
* Upės: 1,3 m³/s
* Užtvankos skaičiuotinis: 70,5 m³/s

Užtvanka 240 m ilgio, 8 m pločio. Vandens pralaida – šachtinė. Įrengta 1975 m.

Gyvenvietės prie tvenkinio: Liberiškis, Mazgaigalis, Pranionys, Sidziūnai, Strolionys. Tvenkinio užtvanka ir pietvakarine pakrante eina kelias Nr. 3027 (Naujamiestis – Liberiškis – Prievačkos miškas).

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Vokietijos šventės

**[[Vokietija|Vokietijos]] valstybinės šventės** (*gesetzliche Feiertage*) priklauso nuo federacinių žemių.

**Skaičiai lentelėje**

Taip pat "rožės pirmadienis" ar užgavėnės yra de facto šventė kai kuriuose miestuose vakarų ir pietų Vokietijoje kur yra išlikusios ryškios karnavalų tradicijos. Trijų karalių diena švenčiama sausio 6 d., po dvylikos Kalėdų dienų.

## Nuorodos

* Kilnojamų švenčių kalendorius nuo 1700 m. iki 2199 m.   (Oto Friedricho Universitetas  Bamberge: Katalikų bažnyčios šventės)
Ekspozicija (fotografija)

**Ekspozicija** – apšvietos sukurtas vaizdas šviesai jautriame vaizdo jutiklyje (fotojuostoje). Išreiškiamas liuksais per sekundę.

Ekspozicija turi būti tokio dydžio, kad tam tikro jautrumo šviesai jautri medžiaga gautų pakankamą šviesos kiekį, kuris reikalingas nuotraukai gauti. Tai kiekvieno vaizdo jutiklio (fotojuostos) techninė charakteristika. Kuo didesnis vaizdo jutiklio (fotojuostos) jautrumas šviesai (ISO 50/100/200/400/800/1600/3200), tuo trumpesnė ekspozicija.
Jotainių tvenkinys

**Jotainių tvenkinys** – tvenkinys Panevėžio rajone, į pietryčius nuo Jotainių. Susidaręs patvenkus Juodos-Lėnupio upę (Nevėžio intakas) 22,1 km nuo jos žiočių. Ilgis pietų-šiaurės-šiaurės rytų kryptimi 3,41 km, plotis iki 0,47 km. Yra 0,22 ha medžiais ir krūmais apaugusi sala. Altitudė 64,5 m. Krantai žemi, daugiausiai apaugę siauru medžių ir krūmų ruožu. Aplinkui plyti dirbami laukai. Šiaurinėje ir pietinėje dalyse tvenkinį skersai kerta vietinės reikšmės keliai.

Debitas:
* Upės: 1,24 m³/s
* Užtvankos skaičiuotinis: 39,1 m³/s

Užtvanka 270 m ilgio, 10 m pločio. Vandens pralaida – slenkstinė. Įrengta 1987 m.

Gyvenvietės prie tvenkinio: Jotainiai, Grigaliai. Tvenkinio užtvanka ir vakarine pakrante eina kelias .

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Citrusinių raudonasis 2

**Citrusinių raudonasis 2** (), *E121* – sintetinis dažiklis. Tai oranžinė ar geltona kieta medžiaga arba raudoni milteliai. Vandenyje netirpsta, bet tirpsta daugelyje organinių tirpiklių.

JAV Maisto ir vaistų administracija () nuo 1956 m. šį dažiklį leidžia JAV naudoti tik apelsinų paviršiui dažyti.
Šis dažiklis yra kancerogenas, tačiau nuo odelių į valgomą vaisiaus dalį nepapuola.

Europos Sąjungoje turėjo kodą E121, dabar draudžiamas.

Kiti angliški pavadinimai: *Citrus Red No. 2*, *C.I. Solvent Red 80*, *C.I. 12156*.

## Nuorodos
Staniūnų tvenkinys

**Staniūnų tvenkinys** arba **Velžio tvenkinys** – tvenkinys Panevėžio rajone, į pietus nuo Velžio. Susidaręs patvenkus Juodos-Lėnupio upę (Nevėžio intakas) 0,35 km nuo jos žiočių. Ilgis iš pietų į šiaurę 0,96 km, plotis iki 0,19 km. Yra 2 medžiais apaugusios salos (7 a ir 5 a). Altitudė 54,2 m. Krantai žemi, apaugę medžiais ir krūmynais. Rytinėje pakrantėje įsikūrusi Keravos kaimo kolektyvinių sodų bendrija, vakarinėje pakrantėje stovi ūkinės paskirties pastatai. Į pietus plyti dirbami laukai. Tvenkinio užtvanka eina kelias .

Debitas:
* Upės: 1,85 m³/s
* Užtvankos skaičiuotinis: 49,8 m³/s

Užtvanka 255 m ilgio, 14 m pločio. Vandens pralaida – šachtinė. Įrengta 1983 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Ėriškių tvenkinys

**Ėriškių tvenkinys** – tvenkinys Panevėžio rajone, Ėriškių gyvenvietėje. Susidaręs patvenkus Upytės upę (Nevėžio intakas) 16,2 km nuo jos žiočių. Ilgis iš pietų į šiaurę 2,05 km, plotis iki 0,15 km. Yra 5 a salelė. Altitudė 52,5 m. Krantai neaukšti, daugiausia apaugę siaura medžių ir krūmų juosta. Vakarine pakrante eina kelias Nr.3050 (Upytė – Ėriškiai – Juodikoniai), pietinę tvenkinio dalį skersai kerta kelias . Rytinėje pakrantėje stovi Ėriškių Švč. Jėzaus Vardo bažnyčia.

Debitas:
* Upės: 0,69 m³/s
* Užtvankos skaičiuotinis: 21,2 m³/s

Užtvanka 190 m ilgio, 8 m pločio. Vandens pralaida – šachtinė. Įrengta 1973 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Krikštatėvis (romanas)

„**Krikštatėvis**“ () – italų rašytojo Marijaus Pjuzo kriminalinis romanas, išleistas 1969 metais.

## Siužetas
Knyga atvirai pasakoja apie italų mafijos tėvo Vito Korleonės išgyvenimus pavojingame Niujorko mieste, kurį valdo mafijos šeimos. Pasakojimas prasideda tuo metu, kai vyksta mafijos boso dukros vestuvės ir įvairiausi žmonės, žinodami seną Sicilijos prietarą, kad būtina įvykdyti bet kokį kito žmogaus norą per savo dukros vestuvės, prašo įvairiausių dalykų, kuriuos gali padaryti tik mafija. Kiek vėliau pasakojama apie nesutarimus tarp kelių šio miesto šeimų. Vėliau Vitas Korleonė yra pašaunamas ir visur kyla neįtikėtina įtampa. Jauniausias šeimos sūnus Maiklas imasi iniciatyvos ir bando atkeršyti užpuolikams. Jis nužudo pagrindinį žmogžudystės užsakovą bei korumpuotą policininką. Žinodamas, kad dabar jo ieško visos specialios saugumo pajėgos, Maiklas pabėga į Italiją, atgal į gimtąjį Korleonės miestelį, palikęs savo šeimą bei merginą. Įtampa Niujorke po truputį slūgsta, tačiau netikėtai nužudomas Maiklo brolis Santinas, todėl jis po kelerių metų grįžta atgal į Ameriką, kad sunaikintų svarbiausius savo priešus. Maiklas užsako Emilio Barzinio, vieno iš mafijos nario nužudymą ir taip atkeršija už savo brolį. Knyga pasibaigia liūdnomis nuotaikos, nes mafijos galva Vitas Korleonė sulaukęs brandaus amžiaus miršta savo namų kieme nuo širdies smūgio. 

## Filmas

Sėkmingi knygos pardavimai sužadino ir Holivudo režisierių dėmesį, todėl 1972 buvo pastatytas filmas tuo pačiu pavadinimu. Ji režisavo Frensis Fordas Kopola. Jame vaidino nemažai žymių aktorių kaip Marlonas Brando ar Alas Pačino. Filmas gavo 3 Oskarus, 5 Auksinius Gaublius ir 1 Grammy apdovanojimą. Iš viso jis uždirbo 269 milijonus JAV dolerių. Dėl tokios sėkmes buvo pastatytos dar dvi filmo dalis, kurios taip pat buvo populiarios ir gavo kelis svarbius apdovanojimus.

## Kompiuteriniai žaidimai
Pagal knygą taip pat buvo išleisti jau 3 kompiuteriniai žaidimai, kuriuose žaidėjas tapo vienu iš šeimos „kareivių“. Pirmasis žaidimas prekyboje pasirodė 2006 metais ir buvo tiesiogiai susietas su knygos istorija. Antrasis žaidimas, išėjęs 2009 metais, pasakojo jau kitą istoriją, tačiau jame liko vienas pagrindinių knygos veikėjų – Maiklas Korleonė.
Molainių I tvenkinys

**Molainių I tvenkinys** – tvenkinys Panevėžio rajone, prie vakarinio Molainių gyvenvietės pakraščio. Susidaręs patvenkus Šakinės upę (Molainos intakas, Nevėžio baseinas) 0,47 km nuo jos žiočių. Ilgis iš šiaurės į pietus 0,5 km, plotis iki 0,28 km. Altitudė 48 m. Krantai žemi, vietomis apaugę krūmais. Aplinkui plyti dirbami laukai, pievos.

Debitas:
* Upės: 0,05 m³/s
* Užtvankos skaičiuotinis: 7,2 m³/s

Užtvanka 806 m ilgio, 8 m pločio. Vandens pralaida – bokštinė. Įrengta 1975 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Cold War Kids

**Cold War Kids** – amerikiečių roko grupė, įkurta 2004 metais Long Byče. Grupės nariai yra Nathan Willett (vokalas, gitara, pianinas), Jonnie Russell (gitara, vokalas, būgnai), Matt Maust (bosinė gitara) ir Matt Aveiro (būgnai).

## Istorija
Grupė susikūrė 2004 metais pagrindinio grupės gitaristo bute. Veliau ji persikėlė į Viterio miestą Kalifornijoje, kur pradėjo įrašinėti savo dainas. 2005 metais grupė išleido kelis studijinius albumus, o 2006 m. pasirašė sutartį su „Downtown Records“ studija.

### EP
* *[[Mulberry Street (Cold War Kids EP)|Mulberry Street]]* (2005)
* *[[With Our Wallets Full]]* (2006)
* *[[Up in Rags]]* (2006)
* *[[We Used to Vacation]]* (2006)
* *Live from SoHo* (2007) 
* *[[Benefit at the District]]* (2007)
* *[[Live from the Paradiso]]* (2008)
* *Live at Fingerprints* (2008)
* *[[Behave Yourself (EP)|Behave Yourself]]* (sausio 19 2010)

### Singlai
* "Hair Down" (2006)
* "We Used To Vacation" (2006)
* "Hang Me Up to Dry" (2007) UK #57
* "Hospital Beds" (2007)
* "Hang Me Up to Dry (Re-Release)" (2007) 
* "Something is Not Right With Me" (2008) 
* "I've Seen Enough" (2009)
* "Audience" (2009)

## Festivaliai
List of festivals involving Cold War Kids:
* Lollapalooza (2006, 2007, 2009)
* Bonnaroo (2007)
* Reading and Leeds Festivals (2007)
* Glastonbury (2007, 2009, 2011)
* Austin City Limits (2007)
* Radio 1's Big Weekend (2007)
* Coachella (2008)
* Sasquatch (2008)
* T in the Park (2008)
* Oxegen (2008)
* Pukkelpop (2008)
* BBC Electric Proms (2008)
* Outside Lands (2008)
* Splendor in the Grass (2008)
* V Festival (2009)
* Bumbershoot (2009)
* Melt! festival (2009)
* Rock en Seine (2009)
* Hurricane Festival (2009)
* Rock'n Coke (2009) 

## Nuorodos
*
Molainių II tvenkinys

**Molainių II tvenkinys** – tvenkinys Panevėžio rajone, Molainių gyvenvietės pietinėje dalyje. Susidaręs patvenkus Molainos upę (Nevėžio intakas) 6,4 km nuo jos žiočių. Ilgis iš pietų į šiaurę 1,01 km, plotis iki 0,13 km. Altitudė 47,7 m. Krantai žemi, daug kur apaugę siaura medžių ir krūmų juosta. Į šiaurę žemiau užtvankos eina kelias .

Debitas:
* Upės: 0,14 m³/s
* Užtvankos skaičiuotinis: 9,3 m³/s

Užtvanka 195 m ilgio, 3 m pločio. Vandens pralaida – šachtinė. Įrengta 1984 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Federico de Castro y Bravo

**Federico de Castro y Bravo** (1903 m. spalio 21 d. Sevilija – 1983 m. Madridas, Ispanija) – ispanų teisininkas, teisėtyrininkas civilistas, tarptautinis teisėjas, vienintelis ispanų teisininkas Tarptautiniame Teisingumo Teisme.

## Biografija
Madrido universitete baigė teisę, 1926 m. apgynė disertaciją iš istorijos, 1927 m. – iš teisės, teisės mokslų daktaras.

Nuo 1929 m. Sevilijos universiteto pavaduojantysis profesorius, nuo 1930 m. *La Laguna* universiteto civilinės teisės profesorius. Buvo Ispanijos URM patarėjas tarptautinės teisės klausimais.

## Darbai

* *Compendio de Derecho civil.* Madrid 1957 (weitere Auflagen 1964 und 1970)
* *[[Ispanijos civilinis kodeksas|Código civil de España]].* Madrid 1959
* *La persona jurídica.* Madrid 1984
* *Derecho civil en España.* Zwei Bände. Madrid 1952−1955 (weitere Auflagen 1984 und 2008)

## Literatūra

* *Notice biographique. Federico de Castro y Bravo.* In: *Recueil des cours (Académie de droit international).* Band 102. Martinus Nijhoff Publishers, Den Haag 1961, ISBN 978-9-02-861392-8, S. 517
* *Federico de Castro y Bravo.* In: Arthur Eyffinger, Arthur Witteveen, Mohammed Bedjaoui: *La Cour internationale de Justice 1946–1996.* Martinus Nijhoff Publishers, Den Haag und London 1999, ISBN 9-04-110468-2, S. 273
* *[http://www.elpais.com/articulo/agenda/Federico/Castro/Bravo/catedratico/Derecho/Civil/elpepigen/19830419elpepiage_1/Tes/ Federico de Castro y Bravo, catedrático de Derecho Civil.]* Nachruf in: *[[El País]].* Ausgabe vom 19. April 1983
Leopardinis sprindžius

**Leopardinis sprindžius** (*Pseudopanthera macularia*) – sprindžių (*Geometridae*) šeimos drugių rūšis. Paplitusi Europoje ir Mažojoje Azijoje. Pabaltyje vietomis neretas. Lietuvoje rečiausias pietryčiuose, šiaurėje ir vakaruose vietomis neretas. Skraido gegužės – birželio mėn. lapuočių ir mišrių miškų aikštelėse, pakelėse, skynimuose.

Vikšras žalias su tamsia nugarine ir baltomis šoninėmis linijomis. Minta raudonžiedžiu beručiu (*Teucrium scorodonia*).

Išskleistų sparnų plotis 23-28 mm.
Rudasprindis

**Rudasprindis** (*Ematurga atomaria*) – sprindžių (*Geometridae*) šeimos drugių rūšis. Paplitusi Europoje ir Artimuosiuose Rytuose.

Išskleistų sparnų plotis 24-34 cm. Susidaro tik viena suaugėlių generacija, ji skraido gegužės – birželio mėnesiais. Lervos minta viržiais, erikomis, dobilais.


File:Ematurga atomaria-03 (xndr).jpg
File:Ematurga.atomaria.female.jpg
File:Ematurga.atomaria.couple.jpg|Patinas ir patelė - skirtingų spalvų
Teletabiai

**Teletabiai** () – vaikams skirta laida, kuri buvo rodoma nuo 1997 m. iki 2001 m. per BBC kanalą. Šou greitai tapo populiarus visame pasaulyje ir 2001 m. laimėjo prestižinį BAFTA apdovanojimą. Nors laida yra orientuota į 1-4 metų vaikus, tačiau dažnai ją žiūri ir suaugę, ypač tie, kurie tiria laidos poveikį vaikams. Filmą mielai žiūri ir jaunesni nei metų amžiaus kūdikiai.

 

## Siužetas
Iš viso buvo sukurta 365 šio serialo serijų. Teletabiai yra orientuoti į ikimokyklinio amžiaus vaikus. Laidos pagrindiniai veikėjai juda nerangiai, tarsi maži vaikai. Teletabių kalba taip pat panaši į kūdikių, neištariamos žodžių galūnės. Saulė su kūdikio veidu nekalba, išreiškia tik emocijas. Taisyklingai (taip pat ritmiškai, daug sykių pakartodami) laidoje prabyla tik kartkartėmis iš žemės iškylantys vamzdžiai. Šie vamzdžiai – sumanymas mokyti vaikus ne tik žiūrėti, bet ir klausytis. Teletabiai dėvi kostiumus su įmontuotais televizoriais, kurie tarnauja „teletabiams pažvelgti į realų pasaulį“ – jais rodomi trumpi tikro, žmonių pasaulio videosiužetai. 

Seriale yra 4 pagrindiniai veikėjai:
* Tinkis-Vinkis – padengtas violetiniu kailiu. 
* Dipsis – žalios spalvos. Pasak laidos kūrėjų, yra juodaodis.
* Lialia – geltonos spalvos.
* Pou – raudonos spalvos. Pasak laidos kūrėjų, yra kantonietė.

## Skandalas
1999 m. JAV konservatyvus pastorius Džeris Folvelas pareiškė, kad „Teletabių“ laida nerodo jokio gero pavyzdžio vaikams, motyvuodamas tuo, kad teletabis Tinkis-Vinkis yra gėjus, nes jis nešioja raudoną rankinę, yra violetinės spalvos bei turi trikampio formos anteną ant galvos. Pastorius greitai gavo atsakymą iš BBC televizijos, kuriame buvo parašyta „Tinkis-Vinkis yra mielas, technologinis vaikas su stebuklinga rankine“.

## Transliacija Lietuvoje
Pirmą kartą „Teletabiai“ Lietuvoje pasirodė 1999 metais, kai juos pradėjo rodyti LRT televizija. Serialą įgarsino aktoriai Andrius Žebrauskas, Irmantas Bačelis, Rasa Samuolytė, Daiva Rudytė, Neringa Čereškevičienė. Vėliau „Teletabius“ rodė 5 kanalas (nuo 2004 iki 2008 m.) ir „Lietuvos ryto“ televizija (nuo 2009 m. spalio iki 2011 m.) su tuo pačiu įgarsinimu iš LRT. 

## Šaltiniai
Stefaan De Clerck

**Stefaan Maria Joris Yolanda De Clerck** (g. 1951 m. gruodžio 12 d. Kortrijke, Belgija) – belgų teisininkas, politikas, teisingumo ministras, parlamentaras, savivaldos veikėjas, meras.

Tėvas – politikas, buvęs ministras Albert De Clerck, krikdemas.

## Biografija
Katholieke Universiteit Leuven studijavo teisę (Campus Kortrijk ir Löwene), 1975 m. baigė studijas.

Advokatas Kortrijke, nuo 1990 m. Belgijos deputatų rūmų narys, nuo 1995 m. Dehaene II kabineto teisingumo ministras, atsistatydinęs, Marc Dutroux 1998 m. balandžio 23 pabėjus iš teismo pastato Neufchâteau; iki 2001 m. deputatas
nuo 2000 m. Kortrijk meras, nuo 2007 m. Belgijos deputatų rūmų narys, nuo 2008 m. gruodžio 30 d.*Van Rompuy I* kabineto, nuo 2009 m. lapkričio mėn. Leterme II kabineto teisingumo ministras.

## Nuorodos
* Asmeninis tinklalapis  (nyderlandų, prancūzų k.).
Paul-Émile Janson

**Paul-Émile Janson** (1872 m. gegužės 30 d. Briuselis – 1944 m. kovo 3 d. Buchenvaldo konclageris) – belgų teisininkas, politikas, ministras pirmininkas, užsienio reikalų ir teisingumo ministras, liberalų veikėjas.

Tėvas – liberalų politikas Paul Janson. Sesuo Marie Janson 1921 m. tapo pirmąja Belgijos Senatore moterimi; jos sūnus – Belgijos ministras pirmininkas ir NATO generalinis sekretorius Paul-Henri Spaak.

## Biografija
Briuselio laisvajame universitete baigė teisę. Studijuojamas (1891 m.) pasisakė už tai, kad būtų įvesta visuotinė rinkimų teisė.

Po studijų – advokatas, kurį laiką *[[Vrije Universiteit Brussel]]* (VUB) profesorius. Masonų ložės *Les vrais Amis de l'Union et de l'Honneur* Briuselyje narys. Nuo 1910 m. Belgijos deputatų rūmų narys, nuo 1920 m. gynybos ministras, Henri Jaspar kabinete (1927–1931), vėliau – ir Charles de Broqueville (1932–1934), 1939-1940 m. Hubert Pierlot kabinete – teisingumo ministras, 1937-1938 m. ministras pirmininkas, 1939 m. užsienio reikalų ministras.

## Šaltiniai
Eritrozinas

**Eritrozinas** (), *Raudonasis Nr.8* () – vyšnios rausvumo sintetinis maisto dažiklis. Jo maksimali sugertis yra ties 530&nbsp;nm vandeniniuose tirpaluose. Šviesoje patiria fotodegradaciją. Eritrozinas atrodo kaip ruda kieta medžiaga, kurios tirpalas būna raudonas.

## Naudojimas
Eritrozinas naudojamas kaip maisto dažiklis (kodas E127), rašalinių spausdintuvų rašalų dažas, kaip histologinis dažas, dantų akmenų rodiklis. Eritrozinas gana plačiai naudojamas kai kuriuose saldumynuose (pvz., saldainiuose, ledinukuose), taip pat tortų puošimo kremuose.

Šiuo dažikliu paspalvina pistacijų riešutų kevalus.

## Sauga
Eritrozinas gana plačiai naudojamas daugelyje pasaulio šalių. JAV jis gana retas, kadangi vietoj jo paprastai naudoja *Aluros raudonąjį AC* (; kitaip dar *Raudonasis #40* (*Red #40*)), kuris daugelyje Europos šalių yra uždraustas.

1990 m. FDA ( 'JAV Maisto ir vaistų administracija') įvedė dalinį eritrozino draudimą, besiremdama tyrimais, kad didelės eritrozino dozės sukelia žiurkių vėžį.
2008 m. birželį CSPI ( 'Mokslo viešiesiems interesams centras') kreipėsi į FDA, kad eritrozinas JAV būtų visiškai uždraustas kaip maisto priedas.

Nuodingas nurijus – žiurkėms LD50 yra 1840 mg/kg. Reikia vengti įkvėpti eritrozino dulkių. Dirgina odą, akis, kvėpavimo takus.

## Sinonimai
Eritrozino sinonimai:
* Eritrozinas B (*Erythrosine B; Erythrosin B*);
* Rūgštusis raudonasis 51 (*Acid Red 51*);
* *C.I. 45430*;
* *FD & C Red No.3*;
* *E127*;
* 2',4',5',7'-tetrajodo-3',6'-dihidroksi-spiro[3H-izobenzofuran-1,9'-ksanten]-3-ono dinatrio druska;
* tetrajodfluoresceino natrio druska (*tetraiodofluorescein sodium salt*);
* *Calcoid Erythrosine N*;
* 2,4,5,7-tetrajodo-3,6-dihidroksyksanten-9-spiro-1'-3H-izobenzofuran-3'-ono dinatrio druska;
* 2',4',5',7'-tetrajodfluoresceino dinatrio druska;
* C.I. maisto raudonasis 14 (*C.I.Food Red 14*);
* *Aizen Erythrosine*;
* Tetrajodfluoresceino dinatrio druska (*tetraiodifluorescein, disodium salt*);
* Spiro[izobenzofuran- 1(3H),9'-[9H]ksanten]-3-onas,

### Klasifikacija
Eritrozinas skirtingose sistemose turi skirtingus numerius:
* FD&C – Raudonasis Nr.3 (*Red No. 3*)
* ES (E numeris) – E127, Maisto raudonasis 14 (*Food Red 14*)
* Colour Index International – Nr. 45430, Rūgštinis raudonasis 51 (*Acid Red 51*)
* Indijos standartai (*Indian Standards*) – Nr. 1697

## Nuorodos

* Bureau of Indian Standards: List of Indian Standards under mandatory certification
* Some more details, other common names
Henri La Fontaine

**Henri Marie La Fontaine** ([*lafɔ̃ˈtɛn*]; 1854 m. balandžio 22 d. Briuselis – 1943 m. gegužės 14 d. Briuselyje, Belgija) – belgų teisininkas, politikas, pacifistas, apdovanotas Nobelio taikos premija, Universelle Bibliothek steigėjas (kartu su Paul Otlet).

## Biografija
Užaugo turtingoje šeimoje. Mokėsi *[[Athenaeum]]* Briuselyje. *[[Université Libre de Bruxelles]]* baigė teisę, 1877 m. apgynė disertaciją, teisės mokslų daktaras. Atliko praktiką įvairose advokatų kontorose. Dominę klausimai – taika, jos užtikrinimas. Paskelbė įvairių publikacijų. Be kita ko jose kritikavo ir savo daugelį kolegų teisininkų. Įkūrė Taikinimo ir taiko bendriją, buvo pacifistinių idėjų platintojas bei propaguotojas. Kėlė idėjas skurti tarptautinį arbitražą su pasauliniu teismu, skatinti nusiginklavimą. Pirmojo pasaulinio karo metais dėstė JAV. Buvo Belgijos Vyriausybės deleguotasis atstovas Taikos konferencijoje bei Tautų Sąjungoje.

1891 m. įkūrė Nuolatinį tarptautinį taikos biurą (*[[Bureau International Permanent de la Paix]]*) Romoje (Italija), jam pirmininkavo (po Fredrik Bajer 1907 m.) iki 1943 m.

## Šaltiniai
Apygardos administracinis teismas

**Apygardos administracinis teismas** – specializuotas (t. y. administracinis) teismas. Paskirtis - skundams (prašymams) dėl viešojo ir vidinio administravimo subjektų priimtų administracinių aktų bei veiksmų ar neveikimo (pareigų nevykdymo) nagrinėti. Juose nagrinėjami ginčai viešojo valdymo sferoje, norminių administracinių aktų teisėtumo klausimai, mokesčių ginčai ir kt. 
Galutinės instancijos teismas apygardos administracinių teismų sprendimams yra Lietuvos vyriausiasis administracinis teismas.

## Teismai
Apygardos administraciniai teismai Lietuvoje: 
*Regionų administracinio teismo Vilniaus rūmai, 
*Regionų administracinio teismo Kauno rūmai, 
* Regionų administracinio teismo Klaipėdos rūmai, 
*Regionų administracinio teismo Šiaulių rūmai ir 
* Regionų administracinio teismo Panevėžio rūmai.

## Taip pat skaitykite
*Apygardos teismas
*Apylinkės teismas
Rytis Sakalauskas

**Rytis Sakalauskas** (g. 1987 m. birželio 27 d., Alytuje) – Lietuvos sprinteris. Nacionalinis 100 m sprinto čempionas bei rekordininkas.

## Biografija
2010 m. Vokietijos mieste Kotbuse vykusių „Lausitzer Meeting“ varžybų metu R. Sakalauskas pasiekė Lietuvos 100 m bėgimo rekordą, distanciją įveikęs per 10.32 sekundės (vėjas -0,1 m/sek.), ir 0.01 sekundės pagerino ankstesnį 18 metų senumo rekordą, priklausiusį Kastyčiui Klimui . Rekordas išsilaikė kelis mėnesius, kai JAV lengvosios atletikos čempionato Misūrio slėnio atvirajame čempionate rekordą pagerino Martynas Jurgilas.Tų pačių metų LLAF taurės varžybose sportininkas patyrė traumą. Vėliau startavęs *Kuortane žaidynėse* 100 m. distanciją įveikė vos per 10.96 ir finaliniame bėgime atsisakė startuoti.

2010 m. rugpjūčio 27 d. IAAF Deimantinės lygos varžybose sportininkas dar kartą pasiekė nacionalinį rekordą – 10.24.

2011 m. rugpjūčio 17 d. Universiadoje Šendžene (Kinija) sportininkas 100 m. distancijoje užėmė II vietą, pagerindamas Lietuvos rekordą – 10.14. Vėjas buvo -0.2 m/s .

2012 m. vasaros olimpinėse žaidynėse tapo antruoju Lietuvos bėgiku vyru startavusiu šioje rungtyje. Paskutinį kartą Lietuvos atstovas šioje rungtyje bėgo 1928 m. vasaros olimpinėse žaidynėse.

## Pasiekimai

## Asmeniniai rekordai
* 60 m bėgimas − 6.64 (2012, uždarose patalpose)
* 100 m bėgimas – 10.14 (2011, Lietuvos rekordas)
* 150 m bėgimas − 15.53 (2010, uždarose patalpose)
* 200 m bėgimas – 20.74 

## Nuorodos
* R. Sakalauskas svajoja 100 m bėgti greičiau nei per 10 sek.
* Sakalauskas IAAF puslapyje 

## Šaltiniai
Krikštatėvis (reikšmės)

Žodis **krikštatėvis** reiškia:
* krikštatėvis – žmogus, kuris dalyvavo kūdikio krikšto sakramento ceremonijoje ir įgijo tam tikrų pareigų;
* „Krikštatėvis“ – garsioji Marijaus Pjuzo knyga;
* „Krikštatėvis“ – populiarusis filmas pagal to paties pavadinimo knygą;
** „Krikštatėvis II“ – 2-oji filmų trilogijos dalis;
** „Krikštatėvis III“ – paskutinė filmų trilogijos dalis.
Žibartonių II tvenkinys

**Žibartonių II tvenkinys** – tvenkinys Panevėžio rajone, į vakarus nuo Žibartonių gyvenvietės, ties Kėdainių rajono riba. Susidaręs patvenkus Liaudės upę (Nevėžio intakas) 19,6 km nuo jos žiočių. Ilgis šiaurės-pietų-pietryčių kryptimi 3,9 km, plotis iki 0,17 km. Yra 0,28 ha sala. Altitudė 69 m. Šiaurinis tvenkinio galas labai užžėlęs vandens augalais. Krantai neaukšti, apaugę siaura medžių ir krūmų juosta. Aplink tvenkinį plyti dirbami laukai. Priešsroviui už 1,6 km telkšo Rūtakiemio tvenkinys, pasroviui iškart – Žibartonių I tvenkinys. Tvenkinio užtvanka ir pietine pakrante eina kelias .

Debitas:
* Upės: 0,65 m³/s
* Užtvankos skaičiuotinis: 40 m³/s

Užtvanka 220 m ilgio, 8 m pločio. Vandens pralaida – šachtinė. Įrengta 1976 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Krekenavos tvenkinys

**Krekenavos tvenkinys** – tvenkinys Panevėžio rajone, ties šiauriniu Krekenavos miestelio pakraščiu. Susidaręs patvenkus Lokaušos upę (Nevėžio intakas) 0,87 km nuo jos žiočių. Ilgis iš šiaurės į pietus 1,06 km, plotis iki 0,14 km. Altitudė 45 m. Krantai neaukšti, apaugę medžiais ir krūmynais. Aplinkui plyti dirbami laukai ir pievos. Priešsroviui iškart telkšo Valmoniškių tvenkinys. Į vakarus įsikūręs Valmoniškių kaimas.

Debitas:
* Upės: 0,24 m³/s
* Užtvankos skaičiuotinis: 25,9 m³/s

Užtvanka 218 m ilgio, 5 m pločio. Vandens pralaida – šachtinė. Įrengta 1977 m.

2014 m. įvyko užtvankos griūtis.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Paviešečių tvenkinys

**Paviešečių tvenkinys** – tvenkinys Lietuvoje, Panevėžio rajone, prie pietvakarinio Panevėžio miesto pakraščio, ties Paviešečių kaimu. Susidaręs užtvenkus bevardį, ištekantį iš išeksploatuoto durpyno Molainos upės, intaką (Nevėžio baseinas) 0,09 km nuo jo žiočių. Ilgis iš šiaurės į pietus 1,05 km, plotis iki 0,45 km. Altitudė 45,4 m. Krantai žemi, šiaurėje ir pietryčiuose pelkėti. Kranto linija vingiuota. Iš šiaurės yra giliai įsiterpęs miškingas pusiasalis.

Šiaurvakarine pakrante nutiestas magistralinis kelias . Šiaurinėje pakrantėje įsikūrusios kelios Nausodės kaimo sodybos.

Debitas:
* Upės: 0,01 m³/s
* Užtvankos skaičiuotinis: 2 m³/s

Užtvanka 400 m ilgio, 8 m pločio. Vandens pralaida – šachtinė. Įrengta 1973 m.

## Šaltiniai
* Tvenkinių katalogas. Aplinkos apsaugos ministerija. Kaunas, 1998
Pažibų tvenkinys

**Pažibų tvenkinys** – tvenkinys Panevėžio rajone, 3 km į pietryčius nuo Perekšlių, ties Pažibų kaimu. Susidaręs patvenkus Labos upę (Šuojos intakas, Nevėžio baseinas) 0,42 km nuo jos žiočių. Ilgis iš vakarų į rytus 1,51 km, plotis iki 0,14 km. Altitudė 51 m. Vakarinis tvenkinio galas labai užžėlęs vandens augalija. Krantai žemi, apaugę medžiais ir krūmynais. Aplink tvenkinį daugiausia plyti dirbami laukai. Į vakarus įsikūrę Naudvario kaimas ir buvusio Naudvario dvaro sodyba. Šalia užtvankos yra dalis Bučių kaimo.

Debitas:
* Upės: 0,165 m³/s
* Užtvankos skaičiuotinis: 12,16 m³/s

Užtvanka 220 m ilgio, 8 m pločio. Vandens pralaida – šachtinė. Įrengta 1977 m.
Vaizdas:Pažibų tvenkinio ištakas.jpg|Pažibų tvenkinio ištakas


## Šaltiniai

* Tvenkinių katalogas. Aplinkos apsaugos ministerija. Kaunas, 1998
Rūtakiemio tvenkinys

**Rūtakiemio tvenkinys** – tvenkinys Panevėžio rajone, 4,5 km į šiaurės vakarus nuo Žibartonių, ties Rūtakiemio kaimu. Susidaręs patvenkus Liaudės upę (Nevėžio intakas) 25,1 km nuo jos žiočių. Tvenkinio ilgis iš šiaurės vakarų į pietryčius - 0,74 km, plotis - iki 0,07 km. Šiaurvakarinė tvenkinio dalis gausiai užžėlusi vandens augalija. Altitudė 70,5 m. Krantai aukštoki. Tvenkinio vakarinės pusės krantai apaugę krūmynais. Aplinkui  visą tvenkinį plyti dirbami laukai. Šiaurine pakrante eina kelias . Pasroviui už 1,6 km prasideda Žibartonių II tvenkinys.

Vandens pralaida – šachtinė. Įrengta 1990 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Žibartonių I tvenkinys

**Žibartonių I tvenkinys** – tvenkinys Panevėžio rajone, Žibartonių gyvenvietėje. Susidaręs patvenkus Liaudės upę (Nevėžio intakas) 17,7 km nuo jos žiočių. Ilgis iš vakarų į rytus 1,83 km, plotis iki 0,12 km. Altitudė 64,3 m. Tvenkinio krantai žemi, daugiausia apaugę siauru medžių ir krūmų ruožu. Aplinkui plyti pievos ir dirbami laukai. Priešsroviui iškart telkšo didesnis Žibartonių II tvenkinys. Šiaurine pakrante eina kelias .

Debitas:
* Upės: 0,66 m³/s
* Užtvankos skaičiuotinis: 49,3 m³/s

Užtvanka 219 m ilgio, 6,5 m pločio. Vandens pralaida – šachtinė. Įrengta 1983 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Ekrano gamyklos tvenkinys

**Ekrano gamyklos tvenkinys** (dar vadinamas **Ekrano mariomis**) – tvenkinys Panevėžio rajone ir rytiniame Panevėžio miesto pakraštyje. Susidaręs patvenkus Nevėžio upę (Nemuno intakas) 144,4 km nuo jos žiočių. Tvenkinio užtvanka nutiestas Ekrano marių tiltas.

Tvenkinio ilgis pietų-šiaurės-pietvakarių kryptimi 5,9 km, plotis iki 0,27 km. Altitudė 50 m. Į rytus yra nutįsusi 1,25 km ilgio siaura įlanka, į kurią įteka Juosta. Krantai daugiausia apaugę medžiais ir krūmais, vietomis aukštoki. Pietrytinis galas gausiai užžėlęs vandens augalija, jo rytinėje pakrantėje yra Pajuosčio aerodromas, o vakarinėje pakrantėje auga Dembavos medelyno sodai. Pietinėje pakrantėje šalia užtvankos yra poilsiavietė. Prie tvenkinio įsikūrę kaimai: Dembava, Pajuostis, Venslaviškiai, Oželiai. Šiaurine pakrante eina kelias , vidurinę tvenkinio dalį kerta kelias .

Debitas:
* Upės: 5,5 m³/s
* Užtvankos skaičiuotinis: 192 m³/s

Užtvanka 400 m ilgio, 16,5 m pločio. Vandens pralaida – slenkstinė.

## Istorija

Užtvanka su tiltu baigta statyti 1979 m. Tvenkinys užsipildė po 1980 m. Tuomet užtvenktos 85 ha marios, kurių tūris siekė apie 2 mln. kub. m vandens. Po marių vandeniu atsidūrė daugiausia krūmais apaugęs laukas, o gyvenamųjų namų šioje vietoje nebuvo. Prie suformuotų marių atsirado ir paplūdimys. Buvo numatyta, kad vanduo techniniams reikalams bus skirtas šiaurės rytų pramoninio rajono įmonėms – visų pirma „Ekrano“ gamyklos reikmėms.

Specialistų vertinimu, marios galėjo būti ir mažesnės, nes gamyklai nereikėjo tokio vandens kiekio. Buvo pagalvota apie telkinį, tinkamą panevėžiečių poilsiui. Be to, svarstyta irklavimo sporto mariose idėja, bet ji nebuvo įgyvendinta. Kartu su užtvanka statytas ir J. Biliūno gatvės tiltas. Taip padarytas apvažiavimas aplink miestą. Užtvankos statyba nebuvo lengva dėl sudėtingų sklendžių vandens uždarymui gamybos. Tam reikėjo gauti tinkamo plieno. Sovietmečiu šis objektas buvo nestandartinis, o Maskvos valdžia nebūtų davusi leidimo statyti užtvanką. Tokiu būdu statinys įvardytas kaip priešgaisrinis tvenkinys. Skydus ir kitas dalis pagamino Panevėžio autokompresorių gamykla, statybos darbus atliko Panevėžio melioracijos statybos valdyba. Tilto statybos buvo finansuojamos kitomis lėšomis, šį objektą surentė Kelių statybos valdyba Nr. 5.

2022 m. rugpjūtį, išlūžus vienam iš užtvankos šliuzų, tvenkinio vanduo apsėmė teritorijas Panevėžyje ir Panevėžio rajone.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Bolonijos vaikų knygų mugė

**Bolonijos vaikų knygų mugė** (, ) – vienas svarbiausių tarptautinių renginių, skirtų vaikų literatūros leidybai ir su ja susijusioms kūrybinėms industrijoms, rengiamas kasmet Bolonijos mieste (Italija), trunka keturias dienas.

Ši mugė organizuojama nuo 1963 m. Septyniuose paviljonuose, kurių bendras plotas viršija 20 000 m². Iš visų pasaulio šalių susirinkę mugės dalyviai gali įsirengti parodų stendus bei pristatyti savo leidybinę produkciją ir paslaugas bei pasiekimus vaikų literatūros srityje, rengti susitikimus bei spaudos konferencijas.

2008 m. mugėje dalyvavo 69 šalių leidėjų atstovai, buvo įrengta 1 300 stendų. Mugė sulaukia didelio leidėjų, spaustuvininkų, knygų dailininkų, iliustratorių ir kt. leidybos specialistų susidomėjimo. Kiekvienais metais mugę aplanko per 5 000 specialistų (neskaičiuojami dalyviai iš Italijos), renginį nušviečia daugiau kaip 600 žurnalistų iš viso pasaulio šalių. Tarptautinė Bolonijos vaikų knygų mugė bendrame tarptautinių knygų mugių kontekste vertinama dėl labai koncentruotos tikslinės grupės, suteikiamų unikalių galimybių visų pirma iliustratoriams ir leidybos specialistams užmegzti verslo santykius bei pristatyti savo šalies kultūrą bei kūrybines industrijas.

2011 m. Bolonijos vaikų knygų mugėje Lietuva dalyvavo garbės viešnios teisėmis.

## Išnašos

## Nuorodos

* Oficiali svetainė
Viva la Vida or Death and All His Friends

**Viva la Vida or Death and All His Friends** – ketvirtasis grupės Coldplay albumas, išleistas 2008 m. Albumas pavadintas pagal ispanišką frazę „Viva la Vida“ ,kuri išvertus reiškia „tegyvuoja gyvenimas“. Albumas jau pirmąją pardavimų savaitę tapo populiarus. 

## Dainos
Aleksandras Targamadzė

**Aleksandras Targamadzė** (g. 1953 m. vasario 11 d., Baikite, Krasnojarsko kr., Rusijoje) – KTU Informatikos fakulteto dekanas, Programų inžinerijos katedros profesorius, Informacinių technologijų diegimo centro direktorius, KTU Senato ir Senato biudžeto komisijos narys, Lietuvos akademinio kompiuterių tinklo (LITNET) valdybos narys, valstybinės programos „Lietuvos virtualus universitetas“ buvęs koordinatorius.

## Biografija
Jis gimė 1953 m. Baikite, Krasnojarsko krašte, tremtinių šeimoje. 16 metų būsimasis mokslininkas liko našlaitis, teko rūpintis mažamete seserimi. Mokėsi Ramygalos (Panevėžio r.) vid. m-kloje, Panevėžio J. Balčikonio vid. m-kloje. Studijas Kauno politechnikos institute (dabar Kauno technologijos universitetas) Automatikos fakultete 1976 m. jis baigė su pagyrimu. Vėliau – 1978 m. jis Kauno politechnikos institute tapo jaunesniuoju moksliniu bendradarbiu, 1989 m. – vyresniuoju dėstytoju, docentu. 1991–1992 m. A. Targamadzė dirbo KP Skaičiavimo centro direktoriumi, 1992–2000 m. šios aukštosios mokyklos, jau tapusios Technologijos universitetu, prorektoriumi akademiniams reikalams, o nuo 2001 m. – Informatikos fakulteto dekanu.
Michailas Bojarskis

**Michailas Sergejevičius Bojarskis** (*Михаил Сергеевич Боярский*; g. 1949 m. gruodžio 26 d. TSRS) – Rusijos kino ir teatro aktorius, dainininkas, televizijos laidų vedėjas. Pelnęs keletą apdovanojimų, tokių kaip: 1984 m. – Tarybų sąjungos liaudies atlikėjas, 1990 m. – Rusijos liaudies artistas.

## Šeima

* Tėvai – Sergejus Bojarskis ir Jekaterina Melentjova.
* Žmona – Aktorė Larisa Lupian.
* Dukra – Aktorė Jelizaveta Bojarskaja.
* Sūnus – Sergejus Bojarskis, dainininkas, verslininkas.
Lokauša

**Lokauša** – upelis Lietuvoje, Panevėžio rajono pietuose; Nevėžio dešinysis intakas. Prasideda į pietryčius nuo Rūtakiemio. Teka į rytus, įteka į Nevėžį Krekenavoje, 97,9 km nuo jo žiočių.

Intakas – Ožupis (kairysis). Upelio žemupyje įrengtas Krekenavos tvenkinys. Gyvenvietės prie Lokaušos: Kurgulai, Padvarninkai, Liubičius, Glitėnai, Dobrovolė, Krekenava.

Kiek į pietus teka kitas Nevėžio intakas, irgi vadinamas Lokauša.

Vandenvardis kildinamas nuo gyvūno pavadinimo *[[lokys]], lokė*.

## Šaltiniai
Elmė

**Elmė** – upokšnis Lietuvoje, Anykščių rajone; Šventosios kairysis intakas. Prasideda tuoj į šiaurę nuo Rubikių, mažame Elmio ežerėlyje. Teka daugiausia į šiaurės vakarus. Žemupyje pasuka į pietvakarius, teka Vosgėlų mišku, įeina į Anykščių regioninį parką. Įteka į Šventąją ties Šeimyniškėliais, 89,7 km nuo jos žiočių.

Intakas – Kiaulupis (kairysis). Vidurupyje patvenkta, sudarytas Elmininkų tvenkinys. Netoli upės žiočių stūkso Šeimyniškėlių piliakalnis. Gyvenvietės prie Elmės: Grubai, Vajėšiai, Peliuškos, Kiaušai, Elmininkai, Jokūbiškėlis, Tamošiūnai, Gojus, Paelmis, Šeimyniškėliai.

Auga saugomas Elmės šešiakamienis ąžuolas.

Upėvardis kildinamas iš žodžių *elmėti, almėti* („pamažu sunktis, varvėti, pūliuoti, sroventi“).

## Šaltiniai
Šuoja

**Šuoja** – upė šiaurės vidurio Lietuvoje, Radviliškio ir Panevėžio rajonuose; Kiršino (Nevėžio baseinas) kairysis intakas. Prasideda Vaižgų kaimo apylinkėse, 7 km į pietryčius nuo Šeduvos. Teka į pietryčius, toliau šiaurės rytus; iki santakos su Liūliu vadinama **Kūriu**. Už santakos su Liūliu teka į pietus ir jau vadinama Šuoja. Įteka į Kiršiną prie Baibokėlių, 3 km nuo jo žiočių.

Intakai: Sakalupis, Nasupis, Liūlys, Antytupis, Vinkšnupis, Smirdėlė, Alkupis (kairieji), Laba, Trinupis, Guopys (dešinieji).

Upės vagoje įrengti 2 tvenkiniai: Švaininkų tvenkinys (27 ha) ir Liberiškio tvenkinys (70 ha).

Gyvenvietės prie Šuojos: Dapšioniai, Davongalis, Kurys, Sujetai, Pavinkšniai, Gilbonys, Kairiai, Viburiai, Nauradai, Strolionys, Liberiškis, Pakalniškis.

Upėvardis galimai finiškos kilmės (plg. , ).

## Šaltiniai
Laba (Šuoja)

**Laba** – upelis Lietuvoje, Radviliškio ir Panevėžio rajonuose; Šuojos (Nevėžio baseinas) dešinysis intakas. Prasideda į rytus nuo Labos kaimo. Teka į rytus, vidurupyje prateka Prievačkų mišką. Įteka į Šuoją ties Nauradais, 9,5 km nuo jos žiočių.

Intakai: Varliupis, Šakynė (kairieji). Upės žemupyje įrengtas Pažibų tvenkinys.

Gyvenvietės prie Labos: Trakeliai, Taukuočiai, Labininkai, Naudvaris, Pažibai.

Upėvardis siejamas su žodžiu *lobas* („dauba, slėnys, upės vaga, klanas“).

## Šaltiniai
Stepononių tvenkinys

**Stepononių tvenkinys** (arba ***Stepanionių tvenkinys***) arba **Dubulių tvenkinys** – tvenkinys Panevėžio rajone, į šiaurės vakarus nuo Ėriškių, ties Stepononių kaimu. Susidaręs patvenkus Upytės upę (Nevėžio intakas) 10,3 km nuo jos žiočių. Ilgis pietų-šiaurės-vakarų kryptimi 5,6 km, plotis iki 0,36 km. Pietinėje dalyje yra 2 medžiais ir krūmais apaugusios salos (0,72 ha ir 0,21 ha). Altitudė 48,5 m. Krantai daugiausia neaukšti, apaugę medžiais ir krūmais. Aplinkui plyti dirbami laukai. Tvenkinio vidurinę dalį skersai kerta kelias Nr.3050 (Upytė – Ėriškiai – Juodikoniai).

Debitas:
* Upės: 0,84 m³/s
* Užtvankos skaičiuotinis: 26,4 m³/s

Užtvanka 400 m ilgio, 8 m pločio. Vandens pralaida – šachtinė. Įrengta 1981 m.

Šiaurinėje pakrantėje įsikūręs Rojūnų aerodromas.

## Šaltiniai

* Tvenkinių katalogas. Aplinkos apsaugos ministerija. Kaunas, 1998